
Ban vacuna pa Aruba progresa! 


60 PLUSSERS POR YAMA 280-0101 PA A 
HACI CITA PA VACUNA 











Durante conferencia di Prensa dialuna atardi pa duna 
informacion riba ultimo desaroyo di Covid y su variantenan, 
Prome Minsiter Evelyn Wever-Croes a adresa discusionnan 
di ultimo dianan tocante si vacunacion ta e solucion of no. Na 
Aruba tin hopi hende cu no kier of no por vacuna. Esaki ta 
wordo respeta. Pero ta conoci tambe cu e vacuna ta e miho 
proteccion cu tin pa cu e efectonan cu e virus aki tin riba un 
persona. E vacuna por evita cu un persona ta bira hopi malo y 
ta “end up' den Hospital. 


Prome Minister a informa di e call center na unda por haci un 


cita pa vacuna pa e 60 plussers specialmente pa e booster. A 


cuminsa cu e booster cu ta e di 3 shot pa 60 plussers, pa esnan 
den cuido y esnan mas vulnerabel den comunidad. Yama 280- 
0101 pa haci un cita. 


*Mi ta haci un apelacion riba e grupo aki pa bay vacuna mas 








pronto cu ta posibel pa asina nos por bay na e siguiente 
categoria cu ta esnan bou di 60 aña”, Prome Minister a indica. 


Na esnan cu no kier vacuna, Prome Minister a enfatisa, 
“Gobierno no ta esun cu lo obliga bo vacuna. Pero porfabor 
cuida mas miho si. Na fin di dia, un cos cu ta yuda nos ta biba 
mas saludable. Traha riba bo sistema inmunologico pa asina 
nos por recupera di cualkier otro virus cu nos lo haya. 


“Aruba ta den fase di recuperacion. Na e momento aki ta 
importante pa nos tur enfoca riba e recuperacion y no permiti 
nada bay stroba nos di e recuperacion aki. Recuperacion ta 
den nos man, den man di cada ciudadano di nos pais. Nos a 
haci'e den pasado, nos ta preparando pa e siguiente ola aki 
pasobra no ta si nos ta bay haye, sino ki ora nos lo haye y 
ta bon pa nos ta prepara. Ban vacuna pa Aruba progresa!”, 
Prome Minister Evelyn Wever-Croes a enfatisa. 

Director di SVB Edwin Jacobs: 
SVB TA CUMPLI CU PENSIOENADONAN Y 
TA PAGA PENSIOEN DI DECEMBER Y BONUS 
DI FIN DI ANA 





December ta e luna cu SVB tin e payroll di mas grandi. Manera 
ta conoci pensioen di SVB ta wordo paga tur comienso di luna, 
pues pa december esaki ta 1 di december. E ley di AOV/AWW 
ta bisa cu pensionadonan di AOV/AWW tin derecho riba bonus 
cu ta 75% di e pensioen cu nan ta cobra tur luna. 


1 di december SVB ta paga e pensioen hunto cu bonus, pues 
diamars 30 di november SVB a manda e ordo di pago trempan 
(23 miyon na pensioen y 15 miyon na bonus), pa tur banco 
asina Director di SVB Edwin Jacobs a informa. Esnan cu ta 
cobra via ATM ya dia 30 atardi por tabatin acceso na esaki. 


E hecho cu SVB ta dispone di e fondonan ta grandemente debi 
na e desaroyo cu a conoce despues di e pandemia. Despues 
cu na maart 2020 a conoce e lockdown y april a bira mas bisto 
na nivel macro/socio-economico e efecto cu e pandemia tin pa 
e pais. 

E proyeccionnan cu tabatin pa likides di e fondo di pensioen 
di biehes, di huerfano y di viudo no tabata duna cu ta pasa e 
prome kwartaal di 2021. A premira cu e tiki reserva cu a crea 
di añanan 2017, 2018 y 2019, lo a desaparece den e prome 
kwartaal di 2021. 


Segun sr. Jacobs, ora cu Gobierno a presenta su plan pa 
sostene empresanan mediante areglo di ‘loonsubsidie’ y e 





areglo financiero di MKB, esakinan a yuda mantene salario 
y mantene e primanan cu a bay pa e fondonan di siguridad 
social tanto AZV como tambe AOV, cual ta loke a yuda wanta 
e fondo. Na 2020 primanan a cay cu apenas 14% mientras 
cu tabata premira cu e lo tabata mucho mas, pues areglo di 
subsidio a yuda pa e parti ey. 


Na momento cu a cera fin di aña, trahando riba presupuesto 
2021 e proyeccion tabata mustra poco pesimista, cu no lo a 
yega november cu suficiente placa den caha. Pero a mira e 
recuperacion economico den e di dos mita di aña 2020 y hunto 
cue subsido di salario na 2021 ayuda e fondo aki. Te cu october, 
apenas cu 9% e primanan aki a cay. Tur esaki a contribui cu 
e reserva cu tabatin den añanan prome cu pandemia a logra 
wanta e fondo aki a pesar di e slanan cu a ricibi, sr. Jacobs a 
splica. 


Concluyendo sr. Jacobs a bisa: “Aruba ta bendiciona di por logra 
wanta e sistema di siguridad social a pesar di e efecto grandi 
cu tin mundialmente. Esaki ta debi na diferente factor manera 
e entre otro areglo di subsidio di salario cu a logra mantene e 
primanan y e crecemento / recuperacion acelera cu nos pais 
ta experienciando economicamente impulsa pa turismo. Tur 
esaki a conduci cu SVB por a cumpoli cu pensioenadonan 
pagando e december aki. 

MINISTER Rocco Tjon 








Husticia y Asuntonan Social 








A SERA ACUERDO CU ARUBA AIRPORT 
AUTHORITY (AAA) PA PRE-FINANCIAMENTO 
DI INVERSIONNAN CAPITALISTA PA POST 
BRANDWEER ARUBA NA AAA 


Durante rueda di prensa Diahuebs mainta, Minister di Husticia 
y Asuntonan Social Sr. Rocco Tjon conhuntamente cu colega 
Minister di Salud Publico y Turismo Sr. Dangui Oduber a 
elabora riba e cooperacion cu a logra sera entre Aruba Ports 
Authority (AAA) y Brandweer Aruba pa asina yega na un 
acuerdo caminda Brandweer Aruba por haci peticion pa loke 
ta inversion capitalista na AAA y AAA lo por pre-financia esaki 


Minister Tjon a expresa di ta hopi contento di por haci e anuncio 
aki, despues di a tene varios reunion cu sindicato y ekipo di 
maneho, reunionnan cu tawata andando caba for di tempo di 
parlamento. Algun siman atras a tene anochinan informativo 
pa tur personal caminda a splica e proceso di e acuerdo nobo 
aki. A base di e acuerdo cu pais Aruba a sera cu AAA na aña 
2014, articulo 4 pa ta preciso di e acuerdo aki ta stipula cu 
brandweer lo por haci su peticionnan pa loke ta inversionnan 
capitalista na AAA y AAA lo por pre-financia esakinan. Aruba 
su economia ta depende grandemente di Turismo, pues 
mirando e importancia cu Brandweer tin pa pais Aruba, e ta 
hopi importante pa Brandweer ta bon ekipa pa nan por brinda 
e servicio necesario, no solamente na Aeropuerto pero tambe 
na tur nos hotelnan. 


Di otro banda, e ta yena nos cu alegria di por comparti e 
anuncio aki, pasobra cu e acuerdo aki nos ta bay garantisa 
tambe e siguridad di tur esnan cu ta traha na Brandweer. A 
base di esaki a tene reunionnan cu AAA, caminda a deduci 
cu e fondonan ta disponibel. Na e momentonan aki, a base 
di e comision di trabou existente pa instala entre e Ministerio 
di Husticia, entre ekipo di maneho y sindicato, lo nos ta en 
espera di tur e ofertanan pa asina de inmediatamenteadkeri 
tur material necesario. Aki ta papia di ekiponan di proteccion 








personal, “blusbakken” , 
autonan cu ta necesario, “crash standers" , “tankwagens” etc. 


aparato pa respiracion, diferente 


Anteriormente e pensamento tawata cu kisas lo mester reparti 
e adkiricion di tur e materialnan aki den un periodo di un paar di 
aña. Sinembargo a base di e construccion nobo aki lo por adkiri 
tur cos de inmediatamente. Un otro punto hopi importante ta e 
“meerjaren beleidsplan” pa loke ta e parti di “bedrijfsvoering” 
mirando cu esaki ta pa e inversion capitalista, pues pa loke ta 
e costonan operacional, esakinan lo bay ankra den e demas 
añanan pa asina for di e presupuesto por percura tambe cu 
tur e materialnan aki cu ta bay wordo adkiri por wordo manteni 
tambe. 


Por ultimo e Mandatario a duna un danki grandi, muy en 
particular na tur esnan cu ta traha na Brandweer pa e 
pasenshi cu nan tawata tin como tambe e profesionalismo cu 
a wordo demostra pa asina por haci esaki un realidad. Pues, 
simplemente hopi contento y agradecido na e personal di 
Brandweer, Conseho di Minister cu a apoya e proposicion aki 
y na colega Minister Oduber pa e cooperacion di su Ministerio. 

MINISTER Endy Croes 

Enseñansa y Deporte 








MINISTER ENSEÑANSA Y DEPORTE A 
REUNI SPECIAAL ONDERWIJS DI DIENST 
PUBLIEKE SCHOLEN 





Recientemente Minister Endy Croes tabatin su prome encuentro 
pa sera conoci y combersa cu e cabesantenan di Emma School, 
Scol Paso pa Futuro y Scol Basico Dornasol cu ta cay bou 
di Dienst Publieke Scholen cu ta resorta directamente bou di 
Ministerio di Enseñansa. E tabata un reunion fructifero unda cu 
e cabesantenan a vocifera nan inkietudnan y necesidadnan. 


Presente na e reunion aki hunto cu e mandatario tabata su dos 
conseheronan riba tereno di enseñansa cu a scucha diferente 
puntonan di preocupacionnan a wordo treci pa dilanti. E 
puntonan aki ta wordo compila mester agrega cu algun di e 
puntonan menciona Ministerio di Enseñansa ta trahado riba 
nan caba. Tin di e problemanan cu por wordo resolve corto 
plaso y tin cu ta tuma un poco mas tempo, pero a base di e 
informacion compila lo formula un plan pa bin cu un solucion 
concreto. 


E cabesantenan a expresa di ta hopi contento cu e reunion ya 
cu ta despues di hopi tempo tin un Minister cu ta scucha nan, 












scucha nan problemanan y tambe con pa resolve esakinan. 
Minister Endy Croes tin un bista cla y tin bon informacion di 
cada scol. E mandatario su deseo y empeño ta pa soluciona 
problematicanan mas tanto posibel, crea espacio pa trankilidad, 
paz y mehoracion den e tereno di enseñansa. 

G 297 NA VANGUARDIA DI ENSEÑANSA 
A DUNA PRESENTACION NA MINISTER 
ENDY CROES 














Diamars ultimo Minister di Enseñansa y Deporte Endy Croes 
a ricibi e grupo G 297 cu ta consisiti di Drs. Chando Pietersz, 
sr. Jaime Mata, sr. Nelson Petronia y Drs. Jose de Sousa 
Fernandes Perna; cada persona menciona, ademas di ta(bata) 
activo como dirigente y/o miembro di SIMAR; actualmente tur 
ta pensionado y expertonan den enseñansa cu conhuntamente 
a funda G27, Na Vanguardia di Enseñansa. 


Durante e presentacion hopi interesante a duna consehonan 
valioso pa sali na vanguardia di enseñansa. Tambe e reunion 
a trata temanan manera; (1) 'master-plan'; pues un plan 
integral y completo pa henter enseñansa, (2) legislacion y 
inovacion di enseñansa, (3) calidad di enseñansa, (4) Coho 
/ landspakket y (5) fluho educativo progresivo ‘doorstroming’ 
tanto den enseñansa na Aruba mes, como ora di sigui studia 
den exterior y (6) e relacion 'enseñansa - mercado di labor’ y 
“ensefiansa- sociedad’. 


Minister Endy Croes a keda hopi contento a cu nan bishita y 
presentacion alabes a gradicinan pa e consehonan. E grupo 
ta dispuesto pa duna conseho pidi of no pidi na e mandatario. 
A keda palabra cu den futuro lo tin mas reunion. Minister Endy 
Croes su deseo y empeño ta pa soluciona problematicanan mas 
tanto posibel, crea espacio pa trankilidad, paz y mehoracion 
den e tereno di Enseñansa. 





Anon 
di nos TUR! 

“Ua caminda pa dianan dí 

Ora di cera pa HORECA 1:00 AM y pa sector CASINO 2:00 AM 





KO HORECA 


TAPABOCA 


e 
(GI) 


ms COMERCIO 


so 





+ Maximo 8 persona na mesa den 
restaurant, paden y pafo. 

+ Bars y Rumshops maximo 4 persona na 
mesa, paden y pafo. 

«Ora di cera ta 1:00 a.m. y Casino 2:00 a.m. 


Uzo di tapaboca ta keda obligatorio, den tur 
establecimento, induyendo gym y school. 


Comercio ta bek na 100% capacidad 
(cinema, tienda, supermercado, misa). 
Entiero ta permiti un maximo dí 150 
persona (si espacio ta permiti). 





Pm ENTRETENIMENTO 
MUSICAL 





Ta permiti musica di background solamente 
y banda musical completo por toka. 


(AX) BEBIDANAN 
ALCOHOLICO 
Consumo di alcohol riba propiedad publico 


ta keda prohibi henter dia: entre otro pafo 
di supermercado, bar, restaurant y beach. 








M DEPORTE 


«Publico; Un maximo di 150 persona paden 
y 250 persona pafo. 





ga 
IRE i GEBIEDSVERBOD 


Riba area publico: Parking lot, beach entre 





7:00 p.m. - 5:00 a.m, 


SAMENSCHOLINGS- 
VERBOD / AGLOMERACION 





Un maximo di 8 persona 





YA BISHITA, FIESTA Y 


PL ENCUENTRO SOCIAL 
v 


Bishita na cas, fiesta y encuentro social na 
cas of otro caminda ta permiti, cu un 
maximo di 150 persona paden y 

250 persona pafo. 








ESTABLECIMENTO 


NOCTURNO 





“Ta permiti un maximo di 150 persona (si 
espacio ta permiti). 

+ Den tur establecimento nocturno por tin 
solamente hende sinta. 

«Ta permiti musica di background 
solamente y banda musical completo por 
toka. 

“Nota permiti pista di bale. Solamente 
Satelite Dancing (canto di mesa), 











Na DVG: Dialuna pa Diabierna - 8:00 te cu 11:30 a.m. y 1:00 te cu 4:00 p.m. 





VACUNA WALK-IN 12+ 











a sigui cuida! 


1.5m 


Ta 


www.arubacovid19.org 








Al 
Sika 

Departamento di Salud Publico: 


UPDATE 2 DI DECEMBER 2021 


Segun resumen di awe 16 persona a recupera y un total di 
20 caso nobo di COVID-19 a keda registra di cual 3 ta no- 
residente. E cifranan aki ta representa un ‘Positivity rate’ bou 
di nos residentenan di 14%. 

WE cantidad di casonan activo di COVID-19 pa awe ta 188 y 
cantidad di fayecidonan relaciona cu COVID-19 ta 174. Datos 
ta ilustra casonan nobo di COVID cu un average semanal di 
















Casonan Nobo 20 
Activo 188 
Positivo 16392 
Vacuna 83660 
o 
= S — a = 
HABITONAN PA KEDA 





Ke 


Actividi 


18 caso pa dia y un averahe di ‘positivity rate’ semanal di 12% 
pa dia. 


Actualmente na Aruba tin 6 persona interna debi na COVID 
di cual den ICU tin 4 persona y riba piso general tin 2. Na 
Colombia tin actualmente 9 persona den ICU y 3 riba piso 
general. 





RESIDENTE NO-RESIDENTE 
VA 3 
145 43 
14483 1547 
14798 1594 
170 4 








Æ ire D NG] | No 


da activo ta bon pa bo salud! 


lad fisico regular ta beneficia curpa y mente, Por reduci pre- 


sion halto y e riesgo di malesanan cardiaco, ta preveni hersen- 
bloeding y ta yuda combati obesidad, entre otro. Tambe ta desa- 


roya e 
flexi 
hoj 


forsa di e weso y musculonan; y ta aumenta e ekilibrio, e 
jad y e condicion fisico. Den e tempo di pandemia aki, ta 


¡pi importante pa keda activo, pa asina mantene mente y curpa 
saludabel. Pa combati COVID-19 bo mester mantene bo salud y 


vacuna, ya cu ta comproba cu e vacuna tin un efectividad halto pa 


proteh: 


ia bo y evita transmision. Ban uza tur e hermentnan cu nos 


tin pa caba cu e virus aki na nos isla! 


» 


Mantene 1.5M 
minimo di distancia 


Laba man 


a 
© 


© 


frecuentemente 





iza tapa boca 
paden di tur luga 

